Изх.№.........................

....................................

**ДО**

**ОБЩИНСКИ СЪВЕТ**

**МАДАН**

**ДОКЛАДНА ЗАПИСКА**

**от Фахри Адемов Молайсенов**

*Кмет на община Мадан*

**ОТНОСНО:**  *Приемане на изменение и допълнение на Наредба № 3 за реда за придобиване, управление и разпореждане с общинската собственост.*

**УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,**

Представям на Вашето внимание мотиви за приемане на изменение и допълнение на Наредба №3 за реда за придобиване, управление и разпореждане с общинската собственост.

Във връзка с изменения на Закон за политическите партии обнародвани в ДВ бр.60 от 30 Юли 2019г. е необходимо да бъдат предприети необходимите действия за изменение на Наредба №3 за реда за придобиване, управление и разпореждане с общинската собственост, с цел избягване на противоречие на Наредбата с нормативни актове от по- висока степен.

На 19.12.2019 г., на основание чл. 26, ал. 3 от Закона за нормативите актове, регламентиращ задължението на съставителя на проект на нормативен акт за публикуването му с цел информираност на населението и прозрачност в действията на институциите, на интернет страницата на ОбА – Мадан бе публикуван проект за изменение и допълнение на Наредба №3 за реда за придобиване, управление и разпореждане с общинската собственост.

Предвид гореизложеното и на основание чл.8, ал.2 от ЗОС и чл. 21, ал.2 от ЗМСМА, предлагам на Общински съвет – Мадан да вземе следното

**Р Е Ш Е Н И Е :**

1. Общински съвет – Мадан, приема **изменение на** Наредба №3 за реда за придобиване, управление и разпореждане с общинската собственост, както следва:

**§1. Чл.41, ал.1 се изменя по следния начин:**

Чл.41. (1) С решение на общински съвет, имоти – публична общинска собственост или части от тях, могат да се отдават под наем на частни училища и детски градини, открити и лицензирани по Закон за предучилищното и училищното образование, за срок до 5 години при условие че се използват съобразно предназначението им.

**§2. Чл.48, ал.1 се изменя по следния начин:**

Чл.48. (1) С решение на общинския съвет, могат да бъдат предоставяни за ползване, безвъзмездно, свободни не жилищни имоти – частна общинска собственост, без търг или конкурс, на общинските ръководства на политически партии, отговарящи на условията, предвидени в чл. 31 от Закона за политическите партии.

**§3. Чл.48, ал.3 се изменя по следния начин:**

(3)  При наличие на помещения кметът на общината издава заповед въз основа на която се сключва договор за безвъзмездно право на ползване, при условия определени с решението от общинския съвет по ал. 1, за срок до 10 години.

**§4. Чл.48, ал.6 се отменя:**

(6) Размерът на наема се определя при условията на Закона за политическите партии.

**§5. Чл.119, ал.3, т.1 се изменя по следния начин:**

Чл.119(3) Търгове и конкурси не се провеждат в следните случаи:

1. Предоставяне безвъзмездно право на позване възху свободни нежилищни имоти – частна общинска собственост за нуждите на общинските ръководства на политическите партии, отговарящи на условията на чл.31, ал.1 от Закона за политическите партии, за срок до обявяване на резултатите от следващите парламентарни избори;

**§6. Чл.125, ал.1 се изменя по следния начин:**

**Чл.125.** (1) Към заявлението за участие в търга кандидатите прилагат и следните документи:

1. Нотариално заверено пълномощно, в случай, че кандидатът се представлява от пълномощник;
2. Документ за закупени тръжни книжа;
3. Документ за внесен депозит. За депозит се приема парична вноска по посочена банкова сметка.
4. Други документи съгласно тръжната документация.

**фахри молайсенов**

*Кмет на община Мадан*

Съгласували:

**БИСЕР МИНЧЕВ -** *Секретар на община Мадан*

**ОГНЯН ВАСИЛЕВ -** *Директор на дирекция „ИРБФ“*

Изготвил:

**ФАХРИ ЧАУШЕВ -** *Юрисконсулт на община Мадан*